Radiator Hospital - 'Nothin' In My Eyes' Album Review: Indie Rock Metalcore Music
03/29/2013 - 23,330 views
Genre: Indie Rock / Metalcore Pa sterf toe hy dogter wou red | Maroela Media
Peter Pan-strand. Foto: WhereToStay
ŉ Pa van Johannesburg het verdrink toe hy sy dogter uit die see by Port Edward in KwaZulu-Natal probeer red het.
Die voorval het omstreeks 08:55 by Peter Pan-strand plaasgevind, het Craig Lambinon, woordvoerder van die Nasionale Seereddingsinstituut (NSRI), gesê.
ŉ Jong meisie het in die moeilikheid beland terwyl sy in die see geswem het waarna haar pa en ma in die water ingegaan het om haar te probeer help. Volgens Lambinon het ŉ branderplankryer en ŉ swemmer die gesin ook probeer help nadat die ma en pa ook in die moeilikheid beland het.
“Die ma en dogter is in die rigting van rotse getrek waar die branderplankryer hulle gehelp het voor lewensredders hulle na die strand geneem het. Hulle is nie beseer nie.”
Die pa is intussen ook uit die water gehaal en paramedici het onmiddellik noodbehandeling op hom begin toepas. Hulle kon egter nie daarin slaag om hom weer by te bring nie en hy is kort daarna op die toneel dood verklaar.
Volgens Lambinon was die pa vermoedelik 40 jaar oud. Die polisie doen ŉ geregtelike doodsondersoek. Die NSRI het sy medelye met die oorledene se familie betuig.
In die nuus KwaZulu-Natal port edward
Hierdie is tragies en baie hartseer.
Mense moet uiters versigtig wees vir die see, veral as jy nie bekend is met die soesifieke strand of baai nie. Ons het elke Desember by my Ouma en Oupa op Vleesbaai gaan kuier. My Oupa het altyd gesê: Die see is nie jou speelmaat nie. Ek is al ‘n grootmens, maar sy woorde bly by my elke keer as ek in die see ingaan.
Jericho · 1 maand gelede
Hierdie Pa het die hoogste prys van ouerskap betaal. Hy is ‘n held. Hy het waarskynlik nie vir ‘n oomblik aan sy eie lewe gedink nie. Baie sterkte aan die gesin. Mag God julle dra in hierdie tyd.
Hartseer,so het n gelukkige gesinsvakansie in n tragedie verander,mag God hierdie ma en dogter styf vashou.
Dit is die verkeerde foto van die strand, ek dink dis belangrik dat mense die regte strand het want ons was gister oggend net na die tragedie op Peter Pan strand en die “backwash” en “current” op Peter Pan is geweldig sterk. Daar is ook nie kewens redders of die strand nie. Die strand op die foto is kids beach!
Ongelukkig is meeste verdrinkers deur vakansiegangers om rede hul nie die see ken nie. Dit gebeur wanneer dit springgety is. Die stroom trek jou dieper in en spoel jou sywaarts uit. Nou probeer jy teen die stroom swem wat jou boonop nog af druk en dit is soooo verkeerd. Ontspan net en moet nie paniekerig raak as jy dieper ingaan nie. Float net saam
Heyns · 1 maand gelede
Die foto is van Kids Beach, reg langs Peter Pan strand. Was die insident by Peter Pan strand (soos per die berig) of by Kids Beach (soos per die foto)? Dis SUPER veilig by Peter Pan strand, omdat dit slegs ‘n lang smal strook water tussen die rotse is sonder systrome?!?!
Bibi · 1 maand gelede
Enige dogter se pa is haar hero. Hierdie dogter se pa is ñ dubbele held. Sterkte vir julle moeilike tyd. Mens kom nooit oor dit nie maar mens leer om met die pyn en verlies te leef. Jy is nooit weer ñ “bun” nie maar ń “donut”.